**RUUMI KASUTUSSE ANDMISE LEPING**

**Eesti Vabariik, Rahandusministeeriumi kaudu**, registrikood 70000272, asukoht Suur-Ameerika 1, Tallinn, keda esindab volituse alusel riigivara nõunik Kaidi Rand (edaspidi nimetatud „RaM“) ja

Hoffmann & Partnerid OÜ, registrikood 11432406, asukoht Harju maakond, Tallinn, Leete tn 14, 11313, keda esindab juhatuse liige Margus Miller (edaspidi nimetatud “kasutaja”),

edaspidi koos nimetatud „pooled“ ja eraldi „pool“,

sõlmisid käesoleva ruumi kasutamise lepingu (edaspidi “leping”) alljärgnevas:

1. **Lepingu objekt**

Lepinguga annab RaM kasutajale lepingus toodud tingimustel kohtumise/koolituse läbiviimiseks kasutusse ruumi asukohaga Rapla riigimaja Vestlusruumi 206 (edaspidi „ruum“).

1. **Ruumi kasutusse andmise aeg ja tähtpäev**

RaM annab ruumi kasutusse ajavahemikul 01.01.-30.06.2024.

1. **Lepingu hind**
	1. Lepingu alusel ruumi kasutuse maksumus on 10 (kümme) eurot (ei lisandu käibemaks) (edaspidi nimetatud „lepingu hind“) tund.
	2. Ruumi kasutamise eest esitab RaM perioodi eest arve 30.06.2024.
	3. Arve edastatakse kasutaja e-maili aadressile: info@hoffmannlaw.ee.
	4. Arve maksetähtaeg on 10 (kümme) tööpäeva arvates selle väljastamisest.
2. **Poolte õigused ja kohustused**
	1. RaMil on õigus:
		1. kontrollida ruumi sihipärast kasutamist;
		2. nõuda kasutajalt lepingu rikkumisega tekitatud otsese varalise kahju hüvitamist.
	2. RaM on kohustatud andma ruumi kokku lepitud komplektsuses kasutaja valdusse lepingus toodud ajaperioodiks.
	3. Kasutajal on õigus kasutada ruumis olevat mööblit ja seadmeid.
	4. Kasutaja on kohustatud:
		1. kasutama ruume vastavalt ruumi sihtotstarbele ja lepingus sätestatud eesmärgil;
		2. pidama ruumi kasutamisel kinni heakorra-, sanitaar-, tuleohutuse- ja hoone ekspluateerimise eeskirjadest, kui need on talle teatavaks tehtud;
		3. hüvitama RaMile tema süü läbi ruumi või selles oleva mööbli või seadmete rikkumisega tekitatud otsese varalise kahju;
		4. ruumis rikete, avariide, tulekahju vms avastamisel teatama sellest viivitamatult RaMile, võttes võimalusel tarvitusele abinõud ohu vältimiseks või selle tagajärgede leevendamiseks.
3. **Poolte vastutus**
	1. Lepinguga võetud kohustuste täitmata jätmise või mittekohase täitmise eest kannavad pooled käesolevas lepingus ning Eesti Vabariigi õigusaktides ettenähtud vastutust.
	2. Kõigi lepingust tulenevate rahaliste kohustuste mittetähtaegse tasumise korral on RaMil õigus nõuda viivist 0,2 (null koma kaks) % päevas tasumisele kuuluvast summast iga viivitatud päeva eest.
	3. Juhul kui kasutaja tegevusest või tegevusetusest ruumi(de) kasutamise vältel tekib RaMile varaline kahju, on RaMil õigus nõuda selle hüvitamist.
4. **Teadete edastamine ja volitatud esindajad**
	1. Teadete edastamine toimub üldjuhul telefoni või e-posti teel. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm.

Kasutaja volitatud esindajaks lepingu täitmisega seotud küsimustes on: Margus Miller, tel. 5299 363, e‑post info@hoffmannlaw.ee .

* 1. RaM volitatud esindajaks lepingu täitmisega seotud küsimustes on: Reili Ludvig (infotöötaja), tel. 5851 8026, e‑post reili.ludvig@fin.ee.
1. **Lõppsätted**
	1. Leping jõustub allakirjutamisest poolte poolt ja kehtib kuni lepingust tulenevate õiguste realiseerimise ja kohustuste täitmiseni. Lepingu tingimusi võib muuta ainult pooltevahelise kirjaliku kokkuleppega.
	2. Lepingule kohaldatakse Eesti õigust. Juhul kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust. Kui kirjeldatud juhul on tegemist imperatiivsete sätetega, millest erinevalt ei saa kokku leppida, viiakse seadusega vastuolus olevad sätted esimesel võimalusel kehtiva regulatsiooniga kooskõlla.
	3. Lepinguga seotud vaidlused, mida Pooled ei ole suutnud läbirääkimiste teel lahendada, antakse lahendamiseks Harju maakohtule.
	4. Leping allkirjastatakse digitaalselt.

**RaM Kasutaja**

*/allkirjastatud digitaalselt/ /allkirjastatud digitaalselt/*

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaidi Rand Margus Miller

Riigivara nõunik juhatuse liige